Deg udlis is [afares n uḍris]1 M.Reffaterre ibeggen-d akken iwata d acu i d agerḍris, s unamek yenna-d deg udlis-agi mi ara iruḥ later n ugerḍres i yimeɣri, d ayen ur t-nettaǧǧa ara ad ikemmel taɣuri ma yewweḍ ɣur-s yettuɣal-as-d wafud. Yessegza-d umaẓray a agerḍres d acu-t deg yiwen n umagrad yenna-d fell-as: [Ma yella amyeḍres yeɛna assaɣ yezdin aḍris n tsekla ɣer yiḍrisen-nniḍen yellan yakan, agerḍres d tagrumma-agi n yiḍrisen n tsekla imenza iɣer yesɛa uḍris amaynut assaɣ n tebdert neɣ n uwehhi]2. Di lewhi-s daɣen agerḍris yessawal i wayen yessexzan yimeɣri deg wallaɣ-is d tmussniwin tidelsanin i waken ad yaweḍ ad d-yessenṭeq inumak uffiren n uḍris aseklan. Ma ulac, aḍris-agi aseklan ad yeqqim ur yettwagzu ara ɣer yimeɣri akken i yebɣa umeskar.